На основу чл. 18 Статута Центра за развој услуга социјалне заштите „Кнегиња Љубица“ Крагујевац, а у вези са чланом 49. став 2. Закона о јавним набавкама ("Сл. гласник РС", бр.91/19 - даље: Закон), Управни одбор Центра за развој услуга социјалне заштите „Кнегиња Љубица“ Крагујевац ,дана 15.09.2020. године, доноси

,

**ПРАВИЛНИК О БЛИЖЕМ УРЕЂЕЊУ ПЛАНИРАЊА НАБАВКИ, СПРОВОЂЕЊА ПОСТУПАКА НАБАВКИ И ПРАЋЕЊА ИЗВРШЕЊА УГОВОРА О НАБАВКАМА**

**ОСНОВНЕ ОДРЕДБЕ**

**Предмет уређивања**

**Члан 1**

Овим правилником уређује се поступак набавке унутар Центра за развој услуга социјалне заштите „Кнегиња Љубица“ Крагујевац, нарочито начин планирања набавки, спровођења поступака јавних набавки, набавки друштвених и других посебних услуга и набавки на које се Закон не примењује и праћење извршења закључених уговора о набавкама, као и одговорност за законито, стручно и благовремено поступање у вези с пословима јавних набавки.

Овај правилник објавиће се на интернет страници Центра за развој услуга социјалне заштите „Кнегиња Љубица“ Крагујевац.

***Дефиниције***

Поједини изрази у овом правилнику имају следеће заначење:

1) Наручилац –Центар за развој услуга социјалне заштите „Кнегиња Љубица“ Крагујевац;

2) Јавна набавка - набавка на основу, уговора о јавној набавци добара, услуга

или радова које набавља Наручилац од привредних субјеката које је одабрао

у складу са 3ЈН-ом;

3) Набавка на коју се ЗЈН не примењује - набавка добара, услуга или радова

које набавља Наручилац применом неког од основа изузеће прописаних чл.

11-18. и 27. став 1. ЗЈН-а;

4) Финансијски план - документ који одражава планиране економске активности Центар за развој услуга социјалне заштите „Кнегиња Љубица“ Крагујевац ,у циљу реализације укупних планираних активности ради остваривања циљева пословања и произилази из одобреног годишњег програма у складу са Закона о буџетском систему, на основу упутства Градске управе града Крагујевца, за директне кориснике средстава буџета локалне власти припремају предлог финансијског плана за нареду годину.

5) План јавних набавки - годишњи план јавних набавки који садржи податке о

предметима јавне набавке, CPV ознакама, процењеним вредностима, врстама

поступака и оквирним роковима за покретање поступака;

6) План набавки на које се ЗЈН не примегнује - годишњи план набавки на које

се 3ЈН не примењује, који садржи податке о планираним набавкама,

процењеним вредностима истих, основима за изузећа од примене ЗЈН-а и

оквирним роковима за покретање поступка;

7) Захтев за набавку- интерни захтев за покретање поступка набавке;

8) Привредни субјект - свако лице или група лица, које на тржишту нуди

добра, услуге или радове

9) Понуђач - привредни субјект који је поднео понуду;

11)Добављач - понуђач са којим је закључен уговор или оквирни споразум;

12) Уговор о набавци - теретни уговор закључен у писаној форми измеђју једног

или више понуђјача и једног или више наручилаца који за предмет има

набавку добара, пружање услуга или извођење радова у складу са

спроведеним поступком јавне набавке или набавке на коју се ЗЈН не

примењује;

13) Оквирни споразум - споразум измеђју једног или више наручилаца и једног

или више понуђача, којим се утврђују услови и начин доделе уговора током

периода важења оквирног споразума, посебно у погледу цене и где је

прикладно количине;

14) Портал јавних набавки - јединствени информациони систем на којем се

припремају и објављују планови јавних набавки; припремају и објављују

огласи о јавним набавкама и документација о набавци; одвија целокупан

поступак јавне набавке укључујући електронско подношење понуда и пријава;

врши комуникација између наручиоца и привредних субјеката, односно

кандидата и понуђача; креирају и објављују одлуке у поступку и обавештења

о закљученим уговорима и изменама уговора и обављају остале активности у

складу са чланом 183. ЗЈН-а;

15) докуменмација о набавци - сваки документ у коме се описују или утврђују

елементи набавке или поступка, а који укључује јавни позив, претходно

информативно или периодично индикативно обавештење у случају када се

оно користи као јавни позив, обавештење о успостављању система

квалификације, описну документацију и конкурсну документацију;

16) Конкурсна документација - документација која садржи техничке

спецификације, услове уговора, обрасце докумената које подносе привредни

субјекти, информације о прописаним обавезама и другу документацију и

податке од значаја за припрему и подношење пријава и понуда;

17) Улазна финансијска документа - предрачун, рачун, авансни рачун,

привремена или окончана ситуација, књижно одобрење или књижно

задужење;

18) Записник о квалитативном и квантитативном пријему - документ

којим се потврђује реализација предмета уговора, као што је: записник са

фабричког пријемног испитивања; извештај о завршном испитивању на

објекту; записник о квалитативном и квантитативном пријему робе; записник,

извештај или потврда о извршеној услузи; записник о пријему радова без

примедби; овера грађевинског дневника, ситуација; други документи који

представљају запис о спроведеним активностима из планова контролисања

дефинисаних уговором и техничком документацијом;

19) Комисија за јавну набавку - комисија задужена за спровођење поступка

јавне набавке, односно набавке на коју се ЗЈН не примењује, именована у

складу са ЗЈН-ом и Правилником о комисији за јавну набавку;

20) Службеник наручиоца - запослени задужен за спровођење, праћење и

координацију активности у реализацији поступка набавке и одговоран за

припрему, достављање и објављивање огласа о јавним набавкама и друге

документације у поступку јавне набавке или набавке на коју се ЗЈН не

примењује у складу са ЗЈН-ом и овим правилником;

21) Лице за праћење реализације уговора - запослени у Служби за опште,праве и финасијско рачуновоствене послове,

22) Лице за оперативно праћење уговора - запослени у Центру за развој услуга социјалне заштите „Кнегиња Љубица“ Крагујевац коме

 директор/ руководилац за чије се потребе закључује уговор, повери послове

квалитативне, квантитативне контроле, стручног праћења, односно надзора

реализације одређеног уговора.

23) Лице задужено за праћење обавеза по споразуму о БЗР - запослени из

Службе за БЗР и ЗОП одређен од стране шефа Службе за БЗР И ЗОП за

праћење обавеза из Споразума о безбедности и здрављу на раду.

***Циљеви правилника***

**Члан 2**

Циљеви овог правилника су прецизно уређивање начина обављања послова у вези с набавкама код Наручиоца и уређивање одговорности у пословима у вези с набавкама.

***Циљеви обављања послова набавки***

**Члан 3**

Циљеви обављања послова набавки код Наручиоца су:

- набавка добара, услуга и радова у складу са потребама Наручиоца;

- прибављање добара, услуга и радова одговарајућег квалитета и потребних количина, за задовољавање стварних потреба Наручиоца;

- економично трошење средстава - принцип "вредност за новац", односно прибављање добара, услуга и радова одговарајућег квалитета по најповољнијој цени;

- благовремено и ефикасно спровођење поступака набавки;

- транспарентно трошење средстава;

**ПЛАНИРАЊЕ НАБАВКИ**

***Временски оквир за планирање***

Планирање набавки за наредну годину се одвијау текућој години, паралелно са израдом Плана и програма пословања и финансијског плана за наредну годину.

***Учесници у планирању набавки***

Послове планирања јавних набавки обавља тим/лице за планирање.

Тим/лице за планирање, поред одговорног лица и лица запосленог на пословима јавних набвки чине и лица запослени из Службе за опште,правне и финансијско-рачуноводствене послове, а по потреби и остали запослени и Руководиоци служби Центра за развој услуга социјалне заштите „Кнегиња Љубица“Крагујевац, на основу писменог налога одговорног лица.

Приликом планирања сложених набавки, одговорно лице може ангажовати стручна лица која нису запослена у Центру за развој услуга социјалне заштите „Кнегиња Љубица“Крагујевац.

***Начин исказивања потреба***

Све службе приликом израде Плана и програма пословања и финансијског плана,достављају у писменом облику планиране потребе за наредну годину.

Потребе морају бити исказане у одговарајућим количинским јединицама, описаних карактеристика,квалитета и динамике потреба,са образложењем разлога и сврсисходности набавке.

***Истраживање тржишта***

На основу утврђених потреба за добрима, услугама и радовима за реализацију планираних активности Центра за развој услуга социјалне заштите „Кнегиња Љубица“Крагујевац ***тим*** за планирање набаки утврђује укупне спецификације добара,услуга и радова.

Утврђене спецификације представљају основ за истраживање тржишта.

Истраживање тржишта спроводи лице за планирање или друга лица које одреди одговорно лице.

Истраживање тржишта спроводи се прикупљањем података на терену, путем интернета, доступних база података и огласа,у зависности од количине и врсте добара, услуга и радова.

О спроведеном истраживању тржишта сачињава се Записник, који нарочито садржи податке о ценема и њиховом кретању на тржишту, доступности потребних добара, услуга и радова, њиховом квалитету и периоду гаранције, условима одржавања,

***Садржина плана набавки***

**Члан 4**

План набавки састоји се од плана јавних набавки и плана набавки на које се не примењује Закон и представља списак набавки чије се покретање очекује у години за коју се план набавки доноси.

План јавних набавки садржи елементе прописане Законом, и то:

1) предмет јавне набавке и ознаку из општег речника набавки;

2) процењену вредност јавне набавке;

3) врсту поступка јавне набавке;

4) оквирно време покретања поступка.

План набавки може да садржи и друге елементе, у складу са смерницама за планирање.

(НАПОМЕНА: Може се уредити и садржина плана набавки на које се не примењује Закон.)

***Критеријуми за планирање набавки***

**Члан 5**

Критеријуми које примењују све организационе јединице за планирање сваке набавке су:

- да је предмет набавке у функцији обављања послова Наручиоца;

- да су узети у обзир сви трошкови животног циклуса предмета набавке (трошак набавке, трошкови употребе и одржавања, као и трошкови одлагања након употребе);

- да предложене техничке спецификације и утврђене количине одређеног предмета набавке одговарају стварним потребама Наручиоца;

- да је процењена вредност набавке одговарајућа и реална;

- трошкови одржавања и коришћења постојеће опреме у односу на трошкове нове опреме, исплативост инвестиције, исплативост ремонта постојеће опреме и сл;

***Смернице за планирање***

**Члан 6**

Служба набавки односно Градска управа града Крагујевца,Тело за централизоване јавне набавке (даље: носилац планирања) пре почетка планирања за наредну планску годину, израђује и доставља смернице за планирање, које представљају детаљна правила за планирање набавки и Финансијског плана за наредну буџетску годину, а овлашћено лице Руководиоцима за сачињавање финансијског плана по Службама.Своје предлоге достављају до 15.августа текуће године за наредну буџетску годину.

Оснивачу предлог доставља најкасније до краја месеца августа односно до рока који одреди Оснивач.

Руководиоци Служби су у обавези да искажу стварне потребе за организовање рада,које ће се наћи у Финансијском плану а по његовом усвајању плану јавних набавки.

***Образац за планирање***

**Члан 7**

Носилац планирања, у складу са утврђеном садржином плана набавки, израђује образац за планирање, са упутством за попуњавање, и доставља га свим организационим јединицама са смерницама за планирање, до августа месеца .

**Исказивање стварних потреба**

**Члан 8**

Организационе јединице које планирају набавке исказују своје стварне потребе тако што у достављени образац уносе податке у складу са смерницама за планирање, а нарочито:

Руководиоци Служби опредељују кроз образац потребе као и временски оквир реализације .

- Предмет набавке - кратак и јасан опис предмета набавке за коју је потребно спровести поступак, са предлогом да се набавка подели у више целина (партија), уколико је то потребно;

- Предлог периода на који се уговор закључује;

- Процењену вредност набавке, без ПДВ-а;

- Оквирни датум закључења уговора - месец или прецизнији временски период у коме се планира закључење уговора;

Организационе јединице које планирају набавке попуњене обрасце за планирање достављају носиоцу планирања најкасније до августа месеца.

***Истраживање тржишта***

**Члан 9**

Истраживање тржишта сваког појединачног предмета набавке врше службе које исказују потребе, и то: путем истраживања на интернету, испитивања искустава других наручилаца и на други погодан начин, имајући у виду сваки појединачни предмет набавке.

Организационе јединице које планирају набавке могу да траже или да узму у обзир савет независних стручњака, надлежних органа или привредних субјеката у вези са припремом и спровођењем поступка јавне набавке, под условом да се тиме не нарушавају начела обезбеђења конкуренције и забране дискриминације, једнакости привредних субјеката и транспарентности.

Провера стварних потреба и допуна садржине плана набавки

**Члан 10**

Носилац планирања врши проверу оправданости предложених предмета набавки и процењених вредности и разматра усклађеност предмета набавки са стварним потребама Наручиоца.

Носилац планирања, након измена у циљу усклађивања предложених набавки са стварним потребама, обједињује истоврсне предмете набавке и у образац за планирање уноси податке о ознакама из општег речника набавки и врсти поступка за сваки предмет јавне набавке, најкасније до краја јануара текуће године.

***Одговорност за унете податке***

**Члан 11**

Руководилац Службе за опште,правне и фин.рачуноводствене послове и правник су одговорни за тачност података које су унети у образац за планирање а на основу података које доставе сви Руководиоци Служби.

***Израда нацрта и предлога плана набавки***.

**Члан 12**

Након усклађивања са нацртом буџета односно усвојеном Одлуком за наредну планску годину, носилац планирања израђује нацрт плана набавки, који доставља на разматрање Градској управи града Крагујевца,Телу за централизоване јавне набавке, најкасније до почетка фебруара .

Након усклађивања потреба, носилац планирања израђује предлог плана набавки, који достављају на усвајање овлашћеном лицу и Управном одбору.

***Доношење плана набавки***

**Члан 13**

Овлашћено лице доноси план набавки по усвајању буџета.

***Објављивање плана јавних набавки***

**Члан 14**

Непосредно по доношењу, а најкасније у року од десет дана од дана доношења, план јавних набавки се објављује на Порталу јавних набавки и на интернет страници Центра за развој услуга социјалне заштите „Кнегиња Љубица“Крагујевац.

***Измене и допуне плана набавки***

**Члан 15**

У складу са Законом, изменом и допуном плана јавних набавки сматра се планирање нове јавне набавке, измена предмета јавне набавке и повећање процењене вредности јавне набавке за више од 10%.

Измене и допуне плана јавних набавки доносе се у поступку који је прописан за доношење плана набавки.

Измене и допуне плана јавних набавки објављују се на Порталу јавних набавки и на интернет страници у року од десет дана од дана доношења.

***Комуникација у вези с пословима јавних набавки***

**Члан 16**

Комуникација у поступку јавне набавке између Наручиоца и трећих лица врши се у складу са Законом - путем Портала јавних набавки, односно путем поште, курирске службе и електронским путем - слањем електронске поште.

Комуникација се изузетно може вршити усменим путем, у складу са Законом, и то ако се та комуникација не односи на битне елементе поступка јавне набавке и ако Законом другачије није прописано, под условом да је њена садржина у задовољавајућој мери документована, сачињавањем записника, односно интерних белешки од стране лица које је вршило комуникацију усменим путем.

Комуникација у вези с пословима јавних набавки унутар Наручиоца врши се писаним или електронским путем, на начин да се омогући евидентирање свих извршених радњи.

***Евидентирање и чување документације***

**Члан 17**

У писаној или електронској форми се евидентирају и документују све радње током планирања, спровођења поступка и извршења уговора о јавној набавци.

Након завршетка поступка набавке, комисија за јавну набавку, односно лице које спроводи поступак набавке, документацију доставља носиоцу планирања.

Документација из става 1. овог члана је било који документ који је настао током планирања набавке, спровођења поступка набавке и извршења уговора о набавци, а који наручилац чува најмање пет година од закључења појединачног уговора о набавци или оквирног споразума, односно пет година од обуставе или поништења поступка набавке.

Евидентирање и чување документације се врши у складу с прописима и општим актом Наручиоца који уређује ову област.

СПРОВОЂЕЊЕ ПОСТУПКА ЈАВНЕ НАБАВКЕ

***Захтев за набавку***

**Члан 18**

Потреба за покретањем поступка јавне набавке се исказује подношењем захтева за набавку.

Захтев за набавку израђује она Служба у установи која је планирала набавку (даље: подносилац захтева), на начин да се обезбеди благовремено покретање поступка јавне набавке.

Захтев из става 1. овог члана подноси се уколико је јавна набавка предвиђена годишњим Планом јавних набавки наручиоца за текућу годину, осим ако је другачије предвиђено Законом.

Захтев из става 1. овог члана подноси се Служби за опште, правне и финансијско рачуноводствене послове или одговорном лицу , након његовог одобравања од стране одговорног лица тј.директора Центра за развој услуга социјалне заштите „Кнегиња Љубица“ Крагујевац.

Подносилац захтева је дужан да у захтеву за покретање поступка јавне набавке одреди предмет јавне набавке, процењену вредност, техничке спецификације, квалитет, количину и опис добара, радова или услуга, начин спровођења контроле и обезбеђивања гаранције квалитета, техничке прописе и стандарде који се примењују, рок извршења, место извршења или испоруке добара, евентуалне додатне услуге и слично, одржавање, гарантни рок и сл., а може одредити и специфичне критеријуме за квалитативни избор, на начин да не користи дискриминаторске критеријуме за квалитативни избор и техничке спецификације.

Подносилац захтева се сматра одговорним за израђене техничке спецификације и критеријуме за избор/критеријуме за доделу уговора, који су предложени у захтеву за покретање поступка јавне набавке.

***Начин поступања по одобреном захтеву за набавку***

**Члан 19**

На основу одобреног захтева, лица задужена за послове набавки након пријема одобреног захтева, сачињавају предлог одлуке о спровођењу поступка јавне набавке, у складу са Законом.

Након потписивања од стране одговорног лица , примерак одлуке се доставља члановима комисије за јавну набавку од стране лице задужено за послове набавки.

**Начин именовања чланова комисије за јавну набавку, односно лица које спроводи поступак јавне набавке.**

**Члан 20**

Поступак јавне набавке спроводи комисија за јавну набавку, односно лице које именује овлашћено лице.

Ако процењена вредност јавне набавке не прелази износ од 3.000.000 динара, Наручилац није дужан да именује комисију за јавну набавку.

За спровођење јавних набавки чија је процењена вредност већа од 3.000.000 динара именује се комисија за јавну набавку, која има непаран број чланова, а најмање три члана.

Одлуком о спровођењу поступка јавне набавке именују се и заменици чланова комисије.

У комисији за јавну набавку један члан мора да буде лице које има стечено високо образовање из правне научне области на студијама другог степена (дипломске академске студије - мастер, специјалистичке академске студије, специјалистичке струковне студије), односно високо образовање које је законом изједначено са академским називом мастер на основним студијама у трајању од најмање четири године или службеник за јавне набавке са високим образовањем на студијама другог степена (дипломске академске студије - мастер, специјалистичке академске студије, специјалистичке струковне студије), односно високо образовање које је законом изједначено са академским називом мастер на основним студијама у трајању од најмање четири године или лице које је стекло сертификат за службеника за јавне набавке до дана ступања на снагу Закона.

За члана комисије именује се лице које има одговарајућа стручна знања из области која је предмет јавне набавке, када је то потребно.

Чланови комисије за јавну набавку и њихови заменици именују се из реда запослених подносиоца захтева, а могу бити именовани и чланови из других Служби уколико за то постоји објективна потреба.

У комисију за јавну набавку могу се именовати лица која нису запослена код Наручиоца, ако Наручилац нема запослена лица која имају одговарајућа стручна знања.

Комисија за јавну набавку, односно лице које спроводи поступак, предузимају све радње у поступку јавне набавке, а нарочито припремају огласе о јавној набавци, конкурсну документацију, врше стручну оцену понуда и пријава, припремају извештаје о поступку јавне набавке, обављају потребну комуникацију у поступку јавне набавке у складу са одредбама Закона и предузимају потребне радње у случају подношења захтева за заштиту права.

Након отварања понуда, чланови комисије за јавну набавку и њихови заменици, односно лице које спроводи поступак, потписују Изјаву о постојању или непостојању сукоба интереса. Ако је неко од ових лица у сукобу интереса, након потписивања Изјаве о постојању сукоба интереса, о томе обавештава одговорно лице .То лице се изузима из даљег поступка јавне набавке, а његово место преузима заменик члана у комисији за јавну набавку или се именује друго лице за спровођење поступка јавне набавке.

***Начин пружања стручне помоћи комисији за јавну набавки***

**Члан 21**

Све организационе јединице Наручиоца су дужне да у оквиру своје надлежности пруже стручну помоћ комисији за јавну набавку, односно лицу које спроводи поступак, и то у року који обезбеђује благовремено поступање.

***Израда конкурсне документације***

**Члан 22**

Комисија за јавну набавку, односно лице које спроводи поступак, припремају конкурсну документацију, на начин утврђен Законом и подзаконским актима који уређују област јавних набавки.

(НАПОМЕНА:

Интерним актом се може уредити која лица сачињавају који део конкурсне документације.)

Предлог конкурсне документације се израђује у року од 5 дана од пријема потписане одлуке о спровођењу поступка јавне набавке и доставља се на коментаре и примедбе \_\_\_\_\_\_\_\_\_\_, који су дужни да своје сугестије доставе комисији у року од пет дана од пријема овог предлога.

Након пријема примедби, односно истека рока за њихово достављање, комисија за јавну набавку, односно лице које спроводи поступак, без одлагања израђују и потписују коначан текст конкурсне документације.

***Огласи о јавној набавци***

**Члан 23**

Јавни позив и друге огласе о јавној набавци израђује и објављује комисија за јавну набавку, односно лице које спроводи поступак, у складу са Законом и подз

аконским актима Канцеларије за јавне набавке.

Огласи из става 1. тач. 1) - 4) члана 105. Закона у поступцима јавних набавки чија је процењена вредност једнака или већа од 5.000.000 динара објављују се и на Порталу службених гласила Републике Србије и база прописа, у форми за објављивање која ће бити доступна на Порталу јавних набавки.

***Објављивање конкурсне документације***

**Члан 24**

Комисија за јавну набавку, односно лице које спроводи поступак, истовремено са слањем на објављивање огласа о јавној набавци којим се покреће поступак јавне набавке, шаље на објављивање конкурсну документацију на Портал јавних набавки.

У случају да конкурсна документација не може да се објави путем електронских средстава на Порталу јавних набавки, из разлога наведених у члану 45. став 3. Закона, у јавном позиву или у позиву за подношење пријава или позиву за подношење понуда наводи се да ће конкурсна документација бити послата средствима која нису електронска.

У случају да конкурсна документација садржи поверљиве податке у смислу члана 45. став 5. Закона, у јавном позиву или у позиву за подношење пријава или позиву за подношење понуда, наводе се мере усмерене на заштиту поверљивих информација које се захтевају, као и начин на који може да се преузме конкурсна документација.

***Додатне информације или појашњења и измене и допуне конкурсне документације***

**Члан 25**

Додатне информације или појашњења као и потребне измене и допуне конкурсне документације, сачињавају комисија за јавну набавку, односно лице које спроводи поступак, након чега иста шаљу на објављивање на Портал јавних набавки.

***Пријем и отварање понуда***

**Члан 26**

На поступак отварања понуда, садржину записника о отварању понуда и друга питања од значаја за поступак отварања понуда примењују се одредбе Закона и подзаконског акта којим се уређује отварање понуда.

Понуда се подноси електронским средствима путем Портала јавних набавки, осим ако Законом није другачије одређено.

Уколико се делови понуде не могу поднети електронским путем у смислу члана 45. став 3. Закона, организациона јединица у чије су делокругу послови писарнице је дужна да приликом пријема, на коверти, односно кутији у којој се налазе, обележи време пријема. Ако су делови понуде достављени непосредно, понуђачу се предаје потврда пријема.

Забрањено је давање информација о примљеним понудама до отварања понуда, а сва лица су у обавези да понуде чувају на начин да не дођу у посед неовлашћених лица.

Отварање понуда се спроводи одмах након истека рока за подношење понуда, односно истог дана.

Отварање понуда је јавно, а јавност ће се искључити ако је то потребно ради заштите података који представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података.

У случају искључења јавности, комисија за јавну набавку, односно лице које спроводи поступак, доноси одлуку којом одређује разлоге за искључење јавности и да ли се искључење јавности односи и на представнике понуђача.

О поступку отварања понуда води се посебан записник.

***Начин поступања у фази стручне оцене понуда***

**Члан 27**

Комисија за јавну набавку, односно лице које спроводи поступак, након отварања понуда, приступају стручној оцени понуда у складу са Законом, и о прегледу и оцени понуда за јавну набавку, након оцене испуњености услова за доделу уговора из члана 144. Закона, сачињавају извештај о поступку јавне набавке, који садржи елементе прописане Законом.

(НАПОМЕНА:

Може се уредити ко је одговоран за оцену појединих делова понуда (технички део и сл.).

***Доношење одлуке о додели уговора***

**Члан 28**

У складу са Извештајем, комисија за јавну набавку, односно лице које спроводи поступак, припремају предлог одлуке о додели уговора, предлог одлуке о закључењу оквирног споразума, предлог одлуке о обустави поступка јавне набавке, предлог одлуке о искључењу кандидата, као и обавештења о признавању квалификације, у складу са одредбама Закона.

Предлог одлуке и обавештења из става 1. овог члана доставља се ради парафирања \_\_\_\_\_\_\_\_\_\_\_\_\_\_\_\_\_\_\_\_, а затим овлашћеном лицу на усвајање.

Одлука о додели уговора се доноси у року од 30 дана од истека рока за подношење понуда, осим ако је у конкурсној документацији одређен дужи рок.

Одлука о додели уговора мора да буде образложена и да садржи нарочито податке из извештаја о поступку јавне набавке и упутство о правном средству и објављује се на Порталу јавних набавки у року од три дана од дана доношења.

Одредбе овог члана сходно се примењују на доношење одлуке о закључењу оквирног споразума.

***Увид у документацију***

**Члан 29**

Након објављивања одлуке о додели уговора, одлуке о закључењу оквирног споразума, односно одлуке о обустави поступка, Наручилац је дужан да у року од два дана од дана пријема писаног захтева, привредном субјекту који је поднео понуду односно пријаву у поступку јавне набавке, омогући увид у документацију и копирање документације из поступка о трошку подносиоца захтева, односно преузимање документације на одговарајући начин, с тим да је јавни наручилац обавезан да заштити поверљиве податке, у складу са одредбама Закона.

***Поступање у случају подношења захтева за заштиту права***

**Члан 30**

Комисија за јавну набавку, односно лице које спроводи поступак, предузимају све радње у поступку заштите права и поступа по поднетом захтеву за заштиту права, у складу са Законом.

***Начин поступања у току закључивања уговора***

**Члан 31**

По истеку рока за подношење захтева за заштиту права након доношења одлуке о додели уговора, односно одлуке о закључењу оквирног споразума, односно ако у року прописаном Законом није поднет захтев за заштиту права или је захтев за заштиту права одбачен или одбијен, као и ако је поступак заштите права обустављен, лице које води поступак сачињава предлог уговора, а исти мора одговарати моделу уговора из конкурсне документације.

Лице које води поступак упућује у процедуру потписивања предлог уговора, који након прегледа и парафирања руководиоца организационе јединице у чијем су делокругу послови финансија, потписује овлашћено лице.

Истовремено са потписивањем уговора, овлашћено лице доноси акт којим именује лице задужено за праћење реализације уговора и његовог заменика.

Након потписивања уговора од стране овлашћеног лица, лице које води поступак доставља све примерке уговора на потписивање другој уговорној страни или обезбеђује потписивање на други одговарајући начин, у року од десет дана од истека рока за подношење захтева за заштиту права.

Уговор о јавној набавци, односно оквирни споразум, мора да буде закључен у складу са условима одређеним у документацији о набавци и изабраном понудом.

Уговор на основу оквирног споразума закључује се у писаној форми, а исто правно дејство може да има и наруџбеница, ако садржи све битне елементе уговора.

Носилац реализације доставља потписани примерак уговора Служби финансија, лицу задуженом за праћење реализације уговора и др.).

Обавештење о додели уговора, обустави поступка или поништењу поступка, обавештење за добровољну претходну транспарентност

**Члан 32**

**Лице које спроводипоступак** је дужно да обавештење о додели уговора пошаље на објављивање у року од 30 дана од дана закључења уговора о јавној набавци или оквирног споразума.

Запослени на пословима набавки су дужни да тромесечно објављује збирно обавештење о додели уговора који су закључени на основу оквирног споразума и на основу система динамичне набавке, у року од 30 дана од дана истека тромесечја у коме су уговори закључени.

У случају обуставе или поништења поступка јавне набавке, лице које спроводи поступак је дужно да податке о томе објави у обрасцу обавештења о додели уговора у року од 30 дана од дана коначности одлуке о обустави или поништењу поступка јавне набавке.

***Овлашћења и одговорности у поступку јавне набавке***

**Члан 33**

Лице које спроводи поступак координира радом комисије за јавне набавке, пружа стручну помоћ комисији у вези са спровођењем поступка и обавља друге активности у вези са спровођењем поступка јавне набавке.

За законитост спровођења поступка јавне набавке, сачињавање предлога и доношење одлука, решења и других аката у поступку јавне набавке одговорни су: овлашћено лице, одговорно лице у финасијама, подносилац захтева за набавку и комисија за јавну набавку, односно лице које спроводи поступак.

Свака организациона јединица, односно свако лице које спроводи радње у поступку јавне набавке у складу са прописима и овим правилником, одговара за предузете радње.

Прикупљање података, сачињавање и достављање потребних података и извештаја о јавним набавкама Канцеларији за јавне набавке и другим надлежним органима врши запослени на пословима набавки, која извештаје и податке доставља након потписивања од стране овлашћеног лица.

 **НАЧИН ПРАЋЕЊА ИЗВРШЕЊА УГОВОРА О НАБАВЦИ**

**Члан 34**

Подносилац захтева одређује лице које ће бити одговорно за праћење извршења закљученог уговора (даље: одговорно лице).

***Одговорно лице*** је дужно да прати, контролише, води потребне евиденције и извештава о реализацији, застојима, неправилностима и свим другим информацијама значајним за реализацију уговора за чије је праћење извршења одговоран.

Комуникација с другом уговорном страном у вези са извршењем уговора одвија се искључиво писаним путем, односно поштом, мејлом или факсом, осим када је усмена комуникација у вези са текућим (не битним) стварима једина могућа. Уколико се одржава састанак с другом уговорном страном, о томе се сачињава белешка.

С другом уговорном страном у вези са извршењем уговора по правилу комуницира одговорно лице.

**Члан 35**

На критеријуме, правила и начин провере квантитета и квалитета испоручених добара, пружених услуга или изведених радова примењују се важећи прописи, општи акти и процедуре наручиоца којима се уређује ова област, као и одредбе закљученог уговора.

Лица која врше квантитативни и квалитативни пријем добара, услуга или радова дужна су да провере:

- да ли количина испоручених добара, пружених услуга или изведених радова одговара уговореној;

- да ли врста и квалитет испоручених добара, пружених услуга или изведених радова одговарају уговореним.

**Члан 36**

Ако другачије није прописано општим актима и процедурама Наручиоца или закљученим уговором, плаћање се врши на основу рачуна које доставља друга уговорна страна, уз које се доставља пропратна документација.

Оверу рачуна пре плаћања врше, по правилу, одговорно лице и руководилац подносиоца захтева, као и Служба за финансије.

У случају да је у понуди привредног субјекта са којим је закључен уговор наведено да ће се непосредно плаћати подизвођачу за део уговора који је он извршио, Служба за финансије је дужна да непосредно плаћа доспела потраживања подизвођачу за део уговора који је он извршио.

Ако није предвиђено непосредно плаћање доспелих потраживања подизвођачу за део уговора који је он извршио, Служба за финансије је дужна да након плаћања привредном субјекту са којим је закључен уговор затражи да у року од 60 дана достави доказ и изјаву подизвођача да је извршио плаћање подизвођачу његових потраживања.

Уколико привредни субјект са којим је закључио уговор у року из става 4. овог члана не достави доказ и изјаву подизвођача, Служба за финансије је дужна да достави Канцеларији за јавне набавке предлог за покретање прекршајног поступка.

**Члан 37**

Лице задужено за праћење извршења уговора одговорно је за извршење тог уговора и дужно је да о евентуалним проблемима у реализацији писменим путем обавести Службу набавки, која утврђује начин решавања тих проблема и предузима одговарајуће активности.

**Члан 38**

Служба за финансије стара се о роковима важења средстава финансијског обезбеђења и прибављању нових средстава финансијског обезбеђења ако је постојећим истекао рок важења, а уговорне обавезе нису извршене, као и о њиховој реализацији.

**Члан 39**

У случају потребе за изменом или раскидом уговора о јавној набавци, лице задужено за праћење извршења уговора о томе обавештава лица која раде послове јавних набавки.

Лица која раде послове јавних набавки, проверавају да ли су испуњени услови за измену или раскид уговора прописани законом којим се уређују јавне набавке и припрема документе потребне за измену и раскид уговора (анекс уговора, изјаву о раскиду итд.).

***Контрола извршења уговора о јавној набавци***

**Члан 40**

Контролу извршења уговора о јавној набавци врши лице које за то именује овлашћено лице (даље: Лице за контролу).

Лице за контролу самостално и независно спроводи контролу извршења уговора о јавној набавци.

**Члан 41**

Контролу извршења уговора о јавној набавци обухвата контролу мера, радњи и аката наручиоца у поступку извршења уговора о јавној набавци, и то:

1) начина и рокова плаћања, авансе, гаранције за дате авансе;

2) извршења уговора, а посебно квалитета испоручених добара и пружених услуга, односно изведених радова;

3) стања залиха;

4) начина коришћења добара и услуга.

**Члан 42**

Овлашћено лице ће наложити контролу извршења уговора о јавној набавци, уколико постоје сумње и сазнања о евентуалним неправилностима у извршењу уговора, односно у другим случајевима у којима оцени да је контрола потребна.

Контрола се може вршити у току извршења уговора о јавној набавци, као и након извршења.

**Члан 43**

У току вршења контроле извршења уговора о јавној набавци, све организационе јединице су дужне да доставе Лицу за контролу тражене информације и документа која су у њиховом поседу или под њиховом контролом, у реалном року који одреди Лице за контролу.

Комуникација у току вршења контроле се обавља писаним или електронским путем.

**Члан 44**

Лице за контролу сачињава нацрт извештаја о спроведеној контроли који доставља субјекту контроле на изјашњење. На нацрт извештаја, субјекат контроле може дати писани приговор у року од осам дана од дана достављања нацрта.

Приговор субјекта контроле, може изменити налаз контроле уколико је образложен и садржи доказе који потврђују наводе из приговора.

Након усаглашавања нацрта извештаја, Лице за контролу сачињава извештај о спроведеној контроли који доставља овлашћеном лицу.

Извештај о спроведеној контроли садржи податке о уговору чије је извршење предмет контроле, предузетим радњама, налазима, предложеним мерама и др...

 СПРОВОЂЕЊЕ ПОСТУПАКА НАБАВКИ ДРУШТВЕНИХ И ДРУГИХ ПОСЕБНИХ УСЛУГА

**Члан 45**

Јавне набавке друштвених и других посебних услуга прописане су чл. 75. и 76. Закона и Прилогом 7. Закона.

**Члан 46**

Јавне набавке друштвених и других посебних услуга спроводе се, по правилу, применом отвореног поступка јавне набавке и применом одредаба овог правилника којима се уређује спровођење поступка јавне набавке, изузев у погледу (на пример, скраћење рокова за подношење понуда) .

**СПРОВОЂЕЊЕ ПОСТУПАКА НАБАВКИ НА КОЈЕ СЕ НЕ ПРИМЕЊУЈУ ОДРЕДБЕ ЗАКОНА**

**Члан 47**

Набавке на које се Закон не примењује прописане су чл. 11-21. Закона, а Закон се не примењује и на набавке испод прагова прописаних чланом 27. Закона.

**Члан 48**

Поступци набавки на које се не примењује Закон се спроводе тако да се:

- обезбеди примена начела Закона на начин који је примерен околностима конкретне набавке;

- обезбеде циљеви који су прописани у овом правилнику;

- спречи постојање сукоба интереса;

- уговори цена која није већа од упоредиве тржишне цене за предмет набавке захтеваног квалитета.

**Члан 49**

Потреба за покретањем поступка набавке се исказује подношењем захтева за набавку, у складу са одредбама овог правилника које се односе на јавне набавке.

Подносилац захтева у захтеву наводи и предлог најмање три привредна субјекта којима би се упутио позив за подношење понуде. Изузетно, уколико подносилац захтева наведе предлог мање од три потенцијална понуђача којима би се упутио позив за подношење понуде, подносилац захтева је дужан да достави писмено образложење.

На одобравање захтева за набавку примењују се одредбе овог правилника о јавним набавкама.

**Члан 50**

На основу одобреног захтева, лице које спроводи поступак сачињава, предлог одлуке о спровођењу поступка набавке која нарочито садржи податке о: предмету набавке, процењеној вредности набавке и лицу које је задужено за спровођење поступка набавке, односно комисији за набавку.

Одлуку о спровођењу поступка набавке доноси одговорно лице, а након потписивања, примерак одлуке се доставља лицу које је задужено за спровођење поступка набавке, односно комисији за набавку.

Члан 51

Одлука о спровођењу поступка набавке садржи податке о лицу задуженом за спровођење поступка набавке, односно комисији за набавку.

Ако процењена вредност набавке не прелази износ од 3.000.000,00 динара, не постоји обавеза именовања комисије за набавку, у ком случају поступак јавне набавке спроводи лице задужено за спровођење поступка набавке.

За спровођење набавки чија је процењена вредност већа од 3.000.000,00 динара именује се комисија за набавку.

(НАПОМЕНА

Препоручљиво је уредити састав комисије.)

Комисија за набавку, односно лице задужено за спровођење поступка набавке, предузимају радње у поступку набавке.

Након отварања понуда, чланови комисије, односно лице задужено за спровођење поступка набавке, потписују Изјаву о постојању или непостојању сукоба интереса, применом одредаба овог правилника које се односе на поступак јавне набавке.

Члан 52

Задаци лица задуженог за спровођење поступка, односно комисије за набавку су да:

- припреми позив за подношење понуда и друге акте у поступку набавке;

- отвори и прегледа понуде;

- предузима све друге потребне радње у вези са спровођењем поступка набавке.

Члан 53

Позив за подношење понуда садржи предмет набавке, техничке спецификације, рок за достављање понуда и начин подношења понуда, и друге битне елементе. Контролу позива за подношење понуда и осталих сачињених докумената врши лице које спроводи поступак.

Лице које спроводи поступак сачињава позив за подношење понуда и друге сачињене документе доставља писаним путем (укључујући и и-мејл) привредним субјектима предложеним у захтеву за набавку.

Позив за подношење понуда и други сачињени документи објављују се на интернет презентацији Наручиоца, изузев уколико се позив упућује само одређеним привредним субјектима, у складу са детаљним образложењем подносиоца захтева.

Рок за подношење понуда мора бити примерен времену потребном за припрему понуде и утврђује се за сваки појединачни поступак набавке.

Члан 54

Начин подношења понуде одређује се у позиву за подношење понуда и може бити: непосредно, путем поште или електронским путем.

Уколико је процењена вредност набавке већа од 500.000,00 динара, понуде се не могу поднети путем електронске поште.

Понуде поднете непосредно или путем поште евидентира у посебну евиденцију о примљеним понудама организациона јединица у чијем су делокругу послови писарнице, док понуде поднете електронским средствима евидентира Служба набавки.

Понуде се отварају непосредно по истеку рока за подношење понуда и о поступку отварања понуда сачињава се записник, који садржи:

1) назив и седиште наручиоца;

2) датум достављања понуда;

3) предмет јавне набавке;

4) процењену вредност предмета набавке

6) врсту поступка набавке;

7) назив и седиште понуђача

8) укупну цену понуде без пореза на додату вредност;

9) укупну цену понуде са порезом на додату вредност;

10) податке из понуде који су одређени као елементи критеријума за доделу уговора;

11) резервни критеријум и остале податке из понуде релевантне за закључење уговора Записник о отварању понуда се може доставити привредним субјектима на њихов захтев писаним путем (укључујући и и-мејл).

Члан 55

Битни недостаци понуде постоје уколико је понуда неблаговремена, не испуњава услове из техничких спецификација, уколико понуђач не докаже да испуњава захтеве из позива за подношење понуда или понуда садржи друге недостатке због којих није могуће утврдити стварну садржину понуде или је није могуће упоредити са другим понудама.

Уколико понуда неког понуђача садржи битне недостатке, изузев уколико је понуда неблаговремена, тај понуђач ће бити позван да у примереном року отклони недостатке понуде, уколико таквим поступањем не може доћи до злоупотребе и довођења понуђача у неједнак положај.

Уколико понуђач у примереном року не отклони битне недостатке понуде, понуда овог понуђача ће бити одбијена.

Члан 56

У складу са извршеном стручном оценом понуда, комисија за набавку, односно лице задужено за спровођење поступка, припрема предлог одлуке о додели уговора или предлог одлуке о обустави поступка.

Одлуку доноси овлашћено лице.

Одлуку Служба набавки доставља привредним субјектима у року од 3 дана од дана доношења писаним или електронским путем.

Члан 57

На поступак закључења уговора о набавци се примењују одредбе овог правилника које се односе на поступак јавне набавке.

Члан 58

У поступку набавке на основу чл. 11-21. Закона, може се објавити обавештење за добровољну претходну транспарентност у складу са Законом.

Члан 59

Уколико је процењена вредност набавке мања од \_\_\_\_\_\_динара, може се након одобреног захтева за набавку у складу са овим правилником одредити да лице задужено за спровођење поступка набавке прибави, по правилу, три понуде и да применом критеријума најниже понуђене цене предложи најповољнију понуду.

У том случају не примењују се одредбе овог правилника, изузев правила којима се уређује да је потребно:

- обезбедити примену начела Закона на начин који је примерен околностима конкретне набавке;

- обезбедити циљеве који су прописани у овом правилнику;

- спречити постојање сукоба интереса;

- уговорити цену која није већа од упоредиве тржишне цене за предмет набавке захтеваног квалитета.

ПРЕЛАЗНЕ И ЗАВРШНЕ ОДРЕДБЕ

Набавку грађевинско занатских радова , обликовану по партијама , која је спроведена по старом закону у складу са ПЈН и за коју су за две партије донете одлуке о обустави поступка, потребно је да обзиром да је процењена вредност набавке на годишњем нивоу испод прагова предвиђених чланом 27. Став 1., тачка 1. ЗЈН, а који се односе на радове чија је процењена вредност мања од 3.000.000,00 , партије за које нису спроведени поступци приказати у делу плана ЈН на који се одредбе овог закона не примењују и набавке спровести у складу са овим актом, Закономо јавним набавкама и поштујући начела јавних набавки.

Члан 60

Овај правилник ступа на снагу у року од осам дана од дана доношења.

Даном ступања на снагу овог правилника престаје да важи Правилника о набавкама Центра за развој услуга социјалне заштите „Кнегиња Љубица“Крагујевац,број 110/8- 1733/15 од 07. октобар 2015. Године.

Број: \_\_\_\_\_\_\_\_\_\_\_\_ ПОТПИС ОДГОВОРНОГ ЛИЦА

Датум: \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_